Palanumägi

pisi|Palanumäe paljand 2015 mais
pisi|Palanumäe paljand 2015 septembris langetatud veetasemega
Palanumägi on liivakivipaljand ehk pae Ahja jõel, Saesaare paisjärve ääres jõe vasakkaldal Kiidjärve sillast umbes 1,1 km allavoolu.

Palanumägi asub Ahja jõe ürgoru maastikukaitsealal, jõe looke idaserval. Palanumägi on Burtnieki lademe Härma kihistiku liivakivipaljand, umbes 100 m pikk. Paljand on järsuseinaline, langeb otse vette ja on kuni 8 m kõrge.

Paljandi keskosas, üle 2 m veepiirist on sissevarisenud koopa ava. Palanumäe juures lõpeb Saesaare paisjärv, ehkki suurveega võib üleujutatud ala ulatuda kuni Kiidjärve veski paisuni.Heino Raieste. Taevaskoja. Tallinn: Eesti Raamat, 1981

Paljand on vaadeldav jõelt ning vastaskaldalt, RMK Roiupalu õpperajalt.RMK Roiupalu õpperada

Vaata ka
 Ahja jõgi
 Ahja jõe ürgoru maastikukaitseala

Viited

Välislingid
Geokogude infosüsteem. Palanumägi (ID: 16445)

Kategooria:Eesti paljandid
Kategooria:Ahja jõe ürgorg
Kategooria:Põlva vald